༩ཀླད་པས་གཞན་ལ་དཔྱད་པ་བྱེད་ཀྱང་རང་ལ་དཔྱད་པ་ཕལ་ཆེར་བྱེད་ཀྱི་མེད།ཁ་རྒྱུན་དུ་གཞན་སྐྱོན་ཁབ་ཀྱིས་འཚོལ་བ་དང་རང་སྐྱོན་སྦར་མོས་འགེབ་པ་དེ་མིའི་རང་གཤིས་ཟེར་སྲོལ་ཡོད་པ་བཞིན་ཚན་རིག་པས་ཤེས་དོན་ལྟར་ན་སྤྱིར་ཕྱིའི་ཁོར་ཡུག་དང་ལྷག་པར་དུ་རང་གི་མངའ་འོག་ཡོད་པའི་ལུས་ཀྱི་ཆ་ཤས་གཞན་ལ་དཔྱད་ཞིབ་དང་སྟངས་འཛིན་བྱེད་ཐུབ་ཀྱང་ཀླད་པ་རང་ཉིད་ལ་རང་གིས་དཔྱད་ཞིབ་དང་སྟངས་འཛིན་ཕལ་ཆེར་ཐུབ་ཀྱི་མེད།དཔེར་ན།ལུས་ཀྱི་ཆ་ཤས་གང་རུང་སྨས་སྐྱོན་སོགས་བྱུང་སྐབས་དེའི་གནས་ཚུལ་ཀླད་པར་འབྱོར་བ་དང་ན་ཟུག་གཏོང་གི་ཡོད་ལ་ན་ཟུག་གི་ཚད་ལ་བལྟས་ནས་བཅོས་ཐབས་གང་ཞིག་དགོས་མིན་ཐག་གཅོད་བྱེད་ཀྱི་ཡོད།འོན་ཀྱང་ཀླད་པ་རང་ལ་སྐྱོན་ཤོར་སྐབས་ན་ཟུག་ཙམ་ཡང་ཚོར་གྱི་མེད་ལ་དེ་བཞིན་སེམས་ཁམས་ཀྱི་དཀའ་ངལ་མང་པོ་ཞིག་ཤེས་ཚོར་སླ་མོ་ཐུབ་ཀྱི་མེད།དེས་ན་ཤེས་ཡོན་མི་སྣ་ཚོས་བསམ་ཞིབ་ཀྱི་ཐོག་ནས་ཆེས་མགོ་རྙོག་པའི་ཀླད་གནས་སྦྱོང་བརྡར་དང་གཞན་ལ་བལྟ་སྐྱོང་བྱེད་དགོས།